Vilniaus miesto savivaldybės taryba

Vilniaus miesto savivaldybės taryba – Vilniaus miesto savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje.

Renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.

Tarybą sudaro 51 tarybos narys. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.

Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.

Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.

Savivaldybė yra Lietuvos savivaldybių asociacijos narė.

Istorija

Merai 
 1990–1993 m. Arūnas Grumadas (tarybos pirmininkas), Vytautas Bernatonis (meras)
 1993–1995 m. Valentinas Šapalas (tarybos pirmininkas)
 1995–1997 m. Alis Vidūnas
 1997 m. Algirdas Čiučelis
 1997–1999 m., 2000 m. Rolandas Paksas
 1999–2000 m., 2007–2009 m. Juozas Imbrasas
 2000–2003 m., 2003–2007 m., 2011–2015 m. Artūras Zuokas
 2003 m. Gediminas Paviržis
 2009–2010 m. Vilius Navickas
 2010–2011 m. Raimundas Alekna
 2015–2023 m. Remigijus Šimašius
 2023–2027 m. Valdas Benkunskas

Savivaldybės tarybos 
 Vilniaus miesto taryba 1990–1995 m.
 Vilniaus miesto savivaldybės taryba 1995–1997 m.
 Vilniaus miesto savivaldybės taryba 1997–2000 m.
 Vilniaus miesto savivaldybės taryba 2000–2003 m.
 Vilniaus miesto savivaldybės taryba 2003–2007 m.
 Vilniaus miesto savivaldybės taryba 2007–2011 m.
 Vilniaus miesto savivaldybės taryba 2011–2015 m.
 Vilniaus miesto savivaldybės taryba 2015–2019 m.

Išnašos

Nuorodos 
 Oficiali svetainė